පසුගියදා ආදිවාසී ගම්මානයේ සිදු කරනු ලැබූ රැපිඩ් ඇන්ටිජන් පරික්ෂාවකදී ආදිවාසී ගම්මානයේ කොරෝනා ආසාදිතයන් 44ක් සෞඛ්‍ය අංශ විසින් හදුනාගනු ලැබු අතර ඒ අතරට ආදිවාසී නායකගේ බිරිඳ හීන් මැණිකා සහ පවුලේ සාමාජිකයන් කිහිප දෙනෙකුද ඇතුලත් වුනා.දිර්ඝ කලක සිට වකුගඩු අක්‍රිය වීමෙන් පීඩා විදි ඇයට ශ්‍යල්‍යකර්මයක් මගින් වකුගඩුවක් බද්ධ කිරිමෙන් අනතුරුව සුවපත්ව වසර ගණනාවක් යහපත් සෞඛ්‍ය තත්වයෙනුයි පසුවුනේ.පසුගියදා කොවිඩ් ආසාදිත බවට සෞඛ්‍ය අංශ විසින් හඳුනාගැනීමෙන් අනතුරුව, අගෝස්තු 25 දින මහියංගණ මුලික රෝහල වෙත ඇතුලත් කර ප්‍රතිකාර ලබමින් සිටියදී අසාධ්‍ය වීම හේතුවෙන් වැඩිදුර ප්‍රතිකාර සදහා පසුගිය දෙවනදා පේරාදෙණිය රෝහල වෙත මාරුකර යවා තිබුණා.